# data[].attributes.body
Quantes vegades has escoltat aquesta frase? “Si sues, t’aprimaràs.” Segur que moltes, però has de saber que, com molts altres mites de l’esport, no és veritat.

Encara hi ha molta gent que fa esport amb un excés de roba perquè pensa que així suarà més i s’aprimarà; o que entren a una sauna pensant que amb la suor perdran pes.

# data[].attributes.body
Quan sues, perds pes, però el recuperes immediatament al beure aigua, ja que recuperes els líquids que has perdut durant l’exercici físic. És imprescindible beure aigua abans, després i durant l’activitat per mantenir-nos hidratats, i mai deixis de fer-ho pensant que tindràs flato, perquè aquest és un altre fals mite, del qual en parlarem en una altra ocasió.

# data[].attributes.body
La suor és un mecanisme del nostre cos mitjançant el qual l’organisme regula la seva temperatura. Quan suem és perquè la temperatura del nostre cos augmenta i comença a segregar aigua amb sals minerals (per això té un gust salat) a través dels porus de la pell per refrigerar-se, i això no té res a veure amb perdre greix. La sudoració és causada perquè s’ha sotmès l’organisme a un sobreesforç i s’ha limitat la seva capacitat física sense obtenir res a canvi.

# data[].attributes.body
La suor té alguna cosa a veure amb el fet de perdre pes quan estem realitzant activitat física. Quan fem exercici, la temperatura del nostre cos augmenta per l’esforç físic que estem realitzant, aleshores comencem a suar per refrigerar-nos. En aquest moment estem cremant greix, però no a causa de la suor, sinó a causa de l’activitat física que estem realitzant.

# data[].attributes.body
En conclusió, has de saber que si forces la sudoració afectes el teu estat d’hidratació i poses en perill la teva salut, i tot això sense perdre gens de greix. Per tant, has de practicar esport amb la roba adequada segons les condicions de temperatura exterior, amb roba transpirable. I, sobretot, hidratar-te molt!